బలపరీక్షే ఉత్తమ మార్గం: నిపుణులు పన్నీర్ సెల్వం, పళనిసామిల్లో.. మెజారిటీ ఎమ్మెల్యేల మద్దతు ఎవరికి ఉంటే వారినే ప్రభుత్వ ఏర్పాటుకు ఆహ్వానించాలని.. ఇందుకు సభలో బలపరీక్ష నిర్వహించడమే అన్నిటికన్నా అత్యుత్తమమైన మార్గమని రాజ్యాంగ, న్యాయ నిపుణులు భావిస్తున్నారు. ప్రముఖ రాజ్యాంగ నిపుణుడు అనిల్ దివాన్, సీనియర్ న్యాయవాదులు అజిత కుమార్ సిన్హా, గోవింద్ గోయల్ వంటివారి అభిప్రాయం ఇదే. కాగా.. మరో సీనియర్ న్యాయవాది వికాస్ సింగ్ బలనిరూపణ అవసరం లేదని అభిప్రాయపడుతున్నారు. గవర్నర్ విద్యాసాగర్రావు రాజకీయాలకు పాల్పడుతున్నారని, మెజారిటీ లేని పన్నీర్ సెల్వం వైపే ఆయన మొగ్గుచూపుతున్నారని ఆయన ఆరోపిస్తున్నారు. ‘‘పళనిసామికి 124 మంది ఎమ్మెల్యేల మద్దతుంది. మరి గవర్నర్ ఆయనతో ప్రమాణస్వీకారం చేయించట్లేదు’’ అని ప్రశ్నిస్తున్నారు. కాగా, హైకోర్టు మాజీ జడ్జి, సుప్రీంకోర్టు బార్ అసోసియేషన్ ఉపాధ్యక్షుడు అయిన సిన్హా ఈ వాదనతో ఏకీభవించట్లేదు. ‘‘పేపర్ల మీద సంతకాలు కరెక్ట్ కాకపోవచ్చు. ఈ సమస్యను సభలోనే పరిష్కరించుకోవాలి. చాలామంది స్వచ్ఛందంగా ముందుకు రావట్లేదు. సభలో బలపరీక్షతో గందరగోళం సమసిపోతుంది’’ అని ఆయన అన్నారు.
balapareekshe uttama maargam: nipunulu pannir selvam, palanisamillo.. magerity emmelyela maddatu evariki unte vaarine prabhutva erpaatuku aahvaaninchaalani.. induku sabhalo balapareeksha nirvahinchadame annitikanna atyuttamamaina maargamani raajyaamga, nyaaya nipunulu bhaavistunnaaru. pramukha raajyaamga nipunudu anil divan, seanier nyaayavaadulu ajita kumar sinha, govind goyal vantivaari abhiprayam ide. kaga.. maro seanier nyaayavaadi vikas sing balaniroopana avasaram ledani abhipraayapadutunnaaru. gavarnar vidyaasaagarraavu raajakeeyaalaku paalpadutunnaarani, magerity laeni pannir selvam vaipe aayana mogguchuuputunnaarani aayana aaropistunnaaru. ‘‘palanisaamiki 124 mandi emmelyela maddatundi. mari gavarnar aayanatho pramaanasveekaaram cheyinchatledu’’ ani prasnistunnaaru. kaga, hycortu maji jadji, supreenkortu bar asosiation upaadhyakshudu ayina sinha ee vaadanatho ekibhavinchatledu. ‘‘peparla meeda santakaalu correct kakapovachhu. ee samasyanu sabhalone parishkarinchukovali. chaalaamandi swachchandamgaa munduku ravatledu. sabhalo balapareekshatho gandaragolam samasipotundi’’ ani aayana annaru.